

**Správa o činnosti pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | Stredná priemyselná škola stavebná a geodetická, Drieňová 35, 826 64 Bratislava |
| 1. Názov projektu | Zvýšenie kvality odborného vzdelávania a prípravy na Strednej priemyselnej škole stavebnej a geodetickej |
| 1. Kód projektu ITMS2014+ | 312011Z818 |
| 1. Názov pedagogického klubu | Jazykový klub |
| 1. Dátum stretnutia pedagogického klubu | 04.04.2022 |
| 1. Miesto stretnutia pedagogického klubu | Online cez MS Teams |
| 1. Meno koordinátora pedagogického klubu | Mgr. Eva Madiová |
| 1. Odkaz na webové sídlo zverejnenej správy |  |

|  |
| --- |
| 1. **Manažérske zhrnutie:**     **Kľúčové slová:** hodnotenie, Metodický pokyn 21/2011, výmena skúseností s hodnotením žiakov  Na pätnástom stretnutí pedagogického Klubu jazyk v školskom roku 2021/2022 sme diskutovali o rôznych formách hodnotenia vo vyučovacom procese.   1. **Hlavné body, témy stretnutia, zhrnutie priebehu stretnutia:**   Aktivity pätnásteho stretnutia:   * + - 1. V úvode stretnutia sme zhodnotili všetky spôsoby klasifikácie a hodnotenia žiakov počas vyučovacej hodiny.       2. Prostredníctvom výmeny skúseností sme porovnali možnosti klasifikácie na všeobecno-vzdelávacích predmetoch.       3. Hľadali sme spôsoby ďalších možností klasifikácie.       4. Rozprávali sme o hodnotení žiakov so ŠVVP.  1. **Závery a odporúčania:**   Hodnotenie vnímame ako proces pozitívnej motivácie, kedy si žiak môže overiť svoje vedomosti, ale zároveň aj zistiť nedostatky a možnosti vylepšenia.  SJL – Klasifikácia prebieha pravidelne po tematických celkoch. Postupujeme podľa schválených kritérií hodnotenia, čo zahŕňa známky v rôznych hodnotách za slohové práce, ústne odpovede, písomky z jazyka a literatúry, diktáty, výstupy z povinnej literatúry. Dôraz kladieme pri ústnej odpovedi na sebahodnotenie žiaka, zreferovanie vlastných vedomostí aj nedostatkov a konfrontujeme žiakovo sebahodnotenie s názorom triedy. Takto si žiak lepšie uvedomuje, ktorú časť učiva je potrebné pred písomkou dobrať, a zároveň má pocit objektívnosti hodnotenia. Po zverejnení známok z písomky majú žiaci vždy možnosť vidieť svoju prácu a konzultovať chyby. Využívame priebežné hodnotenie za aktivitu v podobe 0,25 hodnoty známky, ktorá má najmä motivovať samotného žiaka, ale aj spolužiakov. Ako hodnotenie považujeme aj slovné hodnotenie, ústnu pochvalu žiaka a vyzdvihnutie jeho prínosu počas hodiny. Žiaci na konci vyučovacej hodiny hodnotia jej priebeh: čo ich na hodine zaujalo z obsahovej stránky, ale aj realizovanie rôznych foriem vyučovacej hodiny.  ANJ – Striedame ústne aj písomné hodnotenie, rozlišujeme známky v rôznych hodnotách. Snažíme sa aj ústne vyzdvihovať klady, ale aj poukázať na slabšie vedomosti. Dbáme na ozrejmenie kritérií hodnotenia, ktoré okrem vedomostí zahŕňajú aj súvislý prejav, schopnosť reagovať na otázky a argumentovať. Žiaci sa po odpovedi hodnotia sami. Do hodnotenia zapájame celú triedu.  DEJ, OBN – Na hodinách postupujeme podľa schválených kritérií hodnotenia. Okrem vyššie spomenutých spôsobov hodnotenia, žiaci majú možnosť získať známku aj z projektov, aktivity na hodine, vypracovania domácich úloh rôznej hodnoty. Tieto čiastkové známky plnia úlohu motivácie.  Osobitne pristupujeme k hodnoteniu žiakov so ŠVVP. V tomto bode sme si vymenili skúsenosti s takýmto hodnotením, pretože v prípade týchto žiakov je vhodné voliť osobitný prístup rešpektujúci individuálne potreby žiakov. Riadime sa odporúčaniami CPPPaP, aby žiaci boli hodnotení v čo najväčšej možnej miere a osmelili sa vystupovať pred kolektívom.  V závere by sme chceli upozorniť, že účelom hodnotenia je aj ukázať spôsob, akým si žiak nevedomosť v danom učive môže vylepšiť. |

|  |  |
| --- | --- |
| 1. Vypracoval (meno, priezvisko) | Mgr. Eva Madiová |
| 1. Dátum | 04.04.2022 |
| 1. Podpis |  |
| 1. Schválil (meno, priezvisko) | Ing. arch. Darina Sojáková |
| 1. Dátum | 4.4.2022 |
| 1. Podpis |  |

**Príloha:**

Prezenčná listina zo stretnutia pedagogického klubu